REPUBLIKA HRVATSKA

KRAPINSKO ZAGORSKA ŽUPANIJA

OPĆINA VELIKO TRGOVIŠĆE

**OPĆINSKO VIJEĆE**

KLASA: 021-01/14-01/05

UR.BROJ:2197/05-14-05-2

Veliko Trgovišće, 21.03.2014.g.

Na temelju članka 4. stavka 1., članka 11. stavka 2. i članka 15. stavka 2. Zakona o komunalnom gospodarstvu ("Narodne novine" br. 36/95, 109/95.-Uredba, 21/96.-Uredba, 70/97., 128/99., 57/00., 129/00., 59/01., 26/03. – pročišćeni tekst, 82/04., 110/04. - Uredba, 178/04., 38/09., 79/09., 153/09., 49/11., 84/11., 144/12. i 94/13.), i članka 35. Statuta općine Veliko Trgovišće („Službeni glasnik KZŽ“ broj: 23/09. i 8/13. ) Općinsko vijeće općine Veliko Trgovišće na 6. sjednici održanoj dana 20. ožujka 2014. godine donijelo je

**O D L U K U**

**o izmjeni i dopuni Odluke o komunalnim djelatnostima**

**i načinu obavljanja na području općine Veliko Trgovišće**

Članak 1.

U Odluci o komunalnim djelatnostima i načinu obavljanja na području općine Veliko Trgovišće („Službeni glasnik KZŽ“ broj: 19/10.) u članku 2. dodaje se točka 10. koja glasi:

„10. nabava kamenog agregata“.

Članak 2.

U članku 3. stavku 3. alineja prva mijenja se i glasi:

„-održavanje cesta koje se koriste za promet vozilima i koje svatko može slobodno koristiti na način i pod uvjetima uređenim zakonom i ovom odlukom, a koje nisu razvrstane kao javne ceste u smislu posebnih propisa,“

Iza stavka deset dodaje se stavak jedanaesti koji glasi:

„ Komunalna djelatnost nabave kamenog agregata obuhvaća poslove nabave kamenog agregata za potrebe gradnje i održavanja komunalne infrastrukture.“

Članak 3.

U članku 6. stavku prvom alineja druga iza riječi „rasvjeta“ briše se točka i stavlja zarez, te se dodaje alineja treća koja glasi:

„- nabava kamenog agregata.“

Članak 4.

Ova Odluka stupa na snagu osmog dana nakon objave, a objavit će se u Službenom glasniku Krapinsko zagorske županije.

PREDSJEDNIK

OPĆINSKOG VIJEĆA

Mladen Horvatin